SET เปิดเช้ารีบาวด์ 13 จุด ตอบรับ “เฟด” ขึ้นดบ. 0.75% ตามคาด
SET เปิดเช้ารีบาวด์ 13 จุด ยืนเหนือ 1,600 จุด ขานรับ “เฟด” ขึ้นดบ. 0.75% ตามที่ตลาดคาดการณ์ พร้อมให้แนวรับที่ 1,585-1,590 จุด และแนวต้าน 1,610-1,618 จุด
SET เปิดเช้ารีบาวด์ 13 จุด ยืนเหนือ 1,600 จุด ขานรับ “เฟด” ขึ้นดบ. 0.75% ตามที่ตลาดคาดการณ์ พร้อมให้แนวรับที่ 1,585-1,590 จุด และแนวต้าน 1,610-1,618 จุด
16 มิ.ย. 2565

ผู้สื่อข่าวรายงานว่า ดัชนีตลาดหุ้นไทย ณ เวลา 10:00 น. อยู่ที่ 1,606.48 จุด เพิ่มขึ้น 12.94 จุด หรือ 0.81% สูงสุดที่ 1,607.00 จุด ต่ำสุดที่ 1,603.63 จุด มูลค่าการซื้อขาย 3.73 พันล้านบาท
นายกิติชาญ ศิริสุขอาชา ผู้อำนวยการอาวุโสฝ่ายวิเคราะห์หลักทรัพย์รายย่อย บล.ซีจีเอส-ซีไอเอ็มบี (ประเทศไทย) กล่าวว่า ตลาดหุ้นไทยเช้านี้ปรับตัวขึ้นตามตลาดหุ้นทั่วโลก หลังผลการประชุมธนาคารกลางสหรัฐ (เฟด) มีมติปรับขึ้นอัตราดอกเบี้ย 0.75% ตามที่ตลาดคาดไว้ ส่งผลให้ตลาดหุ้นในฝั่งสหรัฐรีบาวด์ และตลาดหุ้นในภูมิภาคเอเชียเช้านี้ก็บวกไปแล้วราว 2% โดยตลาดบ้านเราก็น่าจะบวกตามไปด้วยจากการ Buy on fact หลังก่อนหน้านี้มีการเทขายกันอย่างหนัก
ขณะที่ราคาน้ำมันดิบปรับตัวลง 3% หลังสหรัฐเปิดเผยสต็อกน้ำมันพุ่งขึ้นสวนทางกับการคาดการณ์ของนักวิเคราะห์ รวมถึงถูกกดดันจากการขึ้นอัตราดอกเบี้ยของเฟดด้วย ซึ่งน่าจะกดดันต่อหุ้นกลุ่มพลังงานปรับตัวลงมา อย่างไรก็ตามวันนี้คาดว่าหุ้นกลุ่มธนาคารพาณิชย์ และหุ้นที่ถูกเทขายไปก่อนหน้านี้ ที่ได้ประโยชน์จากดอกเบี้ยขาขึ้นจะปรับตัวขึ้นหนุนดัชนี
ทั้งนี้ แนะนักลงทุนติดตามการประกาศหุ้นเข้า-ออก SET50, SET100, การประชุมศูนย์บริหารสถานการณ์โควิด-19 วันพรุ่งนี้ เกี่ยวกับการยกเลิกมาตรการ Thailand Pass และ FTSE Rebalance มีผลบังคับใช้ 17 มิ.ย. ให้แนวรับไว้ที่ 1,585-1,590 จุด และแนวต้าน 1,610-1,618 จุด